3. számú melléklet

Módosító okirat

**A** **Szombathelyi Szivárvány Óvoda, Szombathely Megyei Jogú Város Közgyűlése által 2014. május 5. napján kiadott, 67033-9/2014 számú alapító okiratát az államháztartásról szóló 2011. évi CXCV. törvény 8/A. §-a és a nemzeti köznevelésről szóló 2011. évi CXC. törvény 21. § (2) bekezdése alapján, - Szombathely Megyei Jogú Város Közgyűlésének /2018. (IV.26.) Kgy. számú határozatára figyelemmel – a következők szerint módosítom:**

1. Az alapító okirat 13.1. pontja – mely a módosított alapító okiratban 4.3. pont alatt szerepel – 4. francia bekezdése kiegészül az alábbi szövegrésszel:

„autizmus spektrum zavar, ”

1. Az alapító okirat 13.2. pontja - mely a módosított alapító okiratban 6.1.2. pont alatt szerepel - jogszabályváltozásra tekintettel pontosításra kerül „ Nkt. 4. (1) a) pontja” szövegrész helyébe az „Nkt. 4.§ 1.1. pontja” szövegrész, az „Nkt. 4.§ (l) bekezdés r) pontja” szövegrész helyébe az „Nkt. 4.§ 1.21. pontja” szövegrész lép.
2. Az alapító okirat 13.4. pontjában – mely a módosított alapító okiratban 4.4. pont alatt szerepel – a 096010 Óvodai intézményi étkezés kormányzati funkció helyébe az alábbi kormányzati funkciókódok kerülnek:

„4.4. A költségvetési szerv alaptevékenységének kormányzati funkció szerinti megjelölése:

|  |  |  |
| --- | --- | --- |
|  | kormányzati funkciószám | kormányzati funkció megnevezése |
| 4 | 096015 | Gyermekétkeztetés köznevelési intézményben |
| 5 | 096025 | Munkahelyi étkeztetés köznevelési intézményben” |

1. Az alapító okirat 19. pontjában – mely a módosított alapító okiratban 5.2. pont alatt szerepel - törlésre kerül a vállalkozási jellegű jogviszony.
2. Az alapító okirat kiegészítésre kerül az intézmény gazdálkodásával összefüggő jogosítványokra történő rendelkezéssel – mely a módosított okiratban 6.1.3. pont alatt szerepel – az alábbiak szerint:

„6.1.3. gazdálkodásával összefüggő jogosítványok:

Gazdasági szervezettel nem rendelkező költségvetési szerv.

Pénzügyi-gazdasági feladataival összefüggő ügyviteli feladatait a Szombathelyi Köznevelési GAMESZ (Szombathely, Fő tér 40.), mint szolgáltató szervezet látja el. A tervezéssel, előirányzat módosítással, könyvvezetéssel, beszámolási kötelezettséggel kapcsolatos feladatmegosztást, illetve felelősségvállalást - az intézmény és a Szombathelyi Köznevelési GAMESZ között - megállapodás rögzíti.”

1. Az alapító okirat záradéka helyébe – mely a módosított okiratban 7. pont alatt szerepel – az alábbi rendelkezés lép:

„Jelen alapító okiratot a törzskönyvi nyilvántartásba történő bejegyzés napjától kell alkalmazni, ezzel egyidejűleg a költségvetési szerv 2014. május 5. napján kelt, 67 033-9/2014 okiratszámú alapító okiratát visszavonom.”

Jelen módosító okiratot a törzskönyvi nyilvántartásba történő bejegyzés napjától kell alkalmazni.

Kelt: Szombathely, 2018. április „ ”

P.H.

**/: Dr. Puskás Tivadar :/**

**polgármester**

**Ellenjegyezte:**

**/: Dr. Károlyi Ákos :/**

**jegyző**